section_heading: Ratni put
paragraph_text: Sastavljeni odred imao je tri voda po 22 borca, ukupno 66. Zapovjednik je bio Đordano Borovčić-Kurir, komesar Alfred Santini, a zapovjednici vodova: I. – Andro Račić, II. – Tomo Blašković, III. - Mate Šarić. Mirko Kovačević Lala pošao je s njima kao zapovjednik svih partizanskih odreda u Dalmaciji. Okupili su se na mjestu na Plokitama otkamo su pošli u zaleđe. Pošli su ka Kučinama, preko Mosora uz Kotlenice ka istočnim zaseocima Dicma. Trebali su predaniti u skrovištu. Prema planu su se u noći 12. na 13. kolovoza, Splitski i Solinski odred skupa trebali poći ka Sinjskom polju i uz prihvat Sinjskog partizanskog odreda prijeći Cetinu i stići na područje Kamešnice.L. Perić, T. Paštar: Položeni vijenci na spomenik Prvog splitskog partizanskog odreda Slobodna Dalmacija. 26. kolovoza 2017. Pristupljeno 28. lipnja 2020. Zbog neiskustva, loših uvjeta, vremenske stiske, teškoće očuvanja tajnosti akcije, pogotovo kod Splitskog odreda, stvari su kasnile. Loš početak odlaska splitskog partizanskog odreda u zaleđe nagovještavao je loš završetak. Cijelo su vrijeme imali su probleme s vodičima. 11. kolovoza Splitski se je partizanski odred zaputio u Zagoru, ali ne u punom sastavu, jer se je drugi vod izgubio te su ga 1. i 3. vod čekali dva sata. Zato je 2. vod rasformiran. Put su nastavila 44 borca.: Panoptikum - splitski heroji Ratna kronika Splita 1941.-1945. Pristupljeno 28. lipnja 2020. Umjesto jedne noći na padinama Mosora, marširali su dvije noći. Našli su se prikriveni u pošumljenoj ogradi blizu zaseoka Hercegovaca gdje su predanili. Ostali su odsječeni od ostalih odreda s kojima su se morali susresti. Sami su morali donositi odluke kako dalje. U noći 13./14. kolovoza pošli su danim pravcem, stranputicama Kamešnice ka Košutama ka Cetini.